b'\n_START_ARTICLE_\n\xc5\xa0parta (mesto)\n_START_SECTION_\nGlavne znamenitosti\n_START_PARAGRAPH_\nV sredi\xc5\xa1\xc4\x8du mesta je Arheolo\xc5\xa1ki muzej in v severozahodnem koncu grobnica Leonidasa, znana tudi kot Leonidajon. Pred templjem je taverna z imenom Leonidas. Cerkev je na jugozahodnem koncu. Severno od sodobnega mesta se za\xc4\x8denjajo ru\xc5\xa1evine anti\xc4\x8dne \xc5\xa0parte. Vstop je na ju\xc5\xbenih vratih akropole, znanih kot Lakedemonija, vidni so ostanki rotunde, gledali\xc5\xa1\xc4\x8da in templja Atene Halkiokos na zahodu. Na severu je samostanska cerkev Osiosa Nikonasa iz 10. stoletja. Izhod iz akropole skozi severna vrata vodi do ostankov najstarej\xc5\xa1ih anti\xc4\x8dnih zidov, Heroona in Likurgovega oltarja, medtem ko je na vzhodu tempelj Artemide Ortije._NEWLINE_Muzej oljk in gr\xc5\xa1kega olj\xc4\x8dnega olja na jugozahodnem koncu prikazuje kulturo oljk in tehnologijo predelave.\n_START_SECTION_\nGeografija\n_START_PARAGRAPH_\nSodobna \xc5\xa0parta, glavno mesto prefekture Lakonija, le\xc5\xbei na vzhodnem vzno\xc5\xbeju gore Tajget v dolini reke Evrotas. Mesto je bilo zgrajeno tam, kjer je bila anti\xc4\x8dna \xc5\xa0parta. Vzhodno od mesta je gorovje Parnon, ki je prete\xc5\xbeno gozdnato obmo\xc4\x8dje z gr\xc5\xa1kimi smrekami in drugimi borovci._NEWLINE_Za\xc4\x8detki sodobne \xc5\xa0parte segajo v 20. oktober 1834, ko je gr\xc5\xa1ki kralj Oto izdal odlok o gradnji novega mesta. Bavarski mestni na\xc4\x8drtovalci, ki jih je vodil Fr. Stauffert, so na\xc4\x8drtovali mesto s 100.000 prebivalci, ki bi temeljilo na neoklasicisti\xc4\x8dnem arhitekturnem modelu._NEWLINE_Danes \xc5\xa0parta ohranja svoj dobro obliko, ki se pona\xc5\xa1a z velikimi trgi in \xc5\xa1irokimi ulicami, drevesi, medtem ko je veliko starej\xc5\xa1ih stavb v odli\xc4\x8dnem stanju. Mesto \xc5\xa0parta je gospodarsko, upravno in kulturno sredi\xc5\xa1\xc4\x8de Lakonije. Klju\xc4\x8dni dejavnik pri napredku razvoja mesta je delovanje dveh oddelkov Pelopone\xc5\xa1ke univerze in oddelka Tehnolo\xc5\xa1ko-pedago\xc5\xa1kega in\xc5\xa1tituta._NEWLINE_Osrednjo lego ima Glavni trg, na katerem prevladuje najveli\xc4\x8dastnej\xc5\xa1a neoklasicisti\xc4\x8dna stavba v \xc5\xa0parti, Mestna hi\xc5\xa1a. Zgrajena je bila leta 1909, je delo gr\xc5\xa1kega arhitekta G. Katsarosa.  V \xc4\x8dasu monarhije (ki je bila odpravljena z referendumom leta 1973) se je naslov vojvoda \xc5\xa0parte uporabljal za gr\xc5\xa1ke prince, \xce\xb4\xce\xb9\xce\xac\xce\xb4\xce\xbf\xcf\x87\xce\xbf\xcf\x82 (di\xc3\xa1dohos).\n_START_SECTION_\nPodnebje\n_START_PARAGRAPH_\nMesto \xc5\xa0parta ima son\xc4\x8dno in toplo sredozemsko podnebje (K\xc3\x96PPEN CSA). Zime so blage in hladne, medtem ko so poletja \xc5\xa1e posebej vro\xc4\x8da. Januar ima najvi\xc5\xa1je temperature okoli 14 \xc2\xb0C, medtem ko so julija najvi\xc5\xa1je temperature okoli 36 \xc2\xb0C.  \xc5\xa0parta je znana po \xc5\xbego\xc4\x8di poletni vro\xc4\x8dini. Julija 2012 je imelo mesto povpre\xc4\x8dno temperaturo 38,3 \xc2\xb0C, kar je bila najvi\xc5\xa1ja povpre\xc4\x8dna mese\xc4\x8dna temperatura v Gr\xc4\x8diji.\n_START_SECTION_\nDogodki\n_START_PARAGRAPH_\n\xc5\xa0partatlon je vsako leto septembra od leta 1983 dalje. Ultramaraton se za\xc4\x8dne v Atenah in kon\xc4\x8da v \xc5\xa0parti, dolg je 246 km, s \xc5\xa1tevilnimi mednarodnimi udele\xc5\xbeenci, vklju\xc4\x8dno s Slovenci (Du\xc5\xa1an Mravlje, Miha Podgornik, Ruth Podgornik Re\xc5\xa1).'